**Aiškinamasis raštas**

**DĖL PRITARIMO DALYVAUTI PROJEKTE „KULTŪRŲ DIASPOROS CENTRO infrastruktūros kompleksinė plėtra“ (SOCIALINIO kultūrinio klasterio „Vilties miestas“ infrastruktūros kompleksinė plėtra) “**

1. **Sprendimo projekto esmė, tikslai ir uždaviniai**

Teikiamu tarybos sprendimo projektu prašoma pritarti Klaipėdos miesto savivaldybės administracijos dalyvavimui partnerio teisėmis projekte „Kultūrų diasporos centro infrastruktūros kompleksinė plėtra“ (socialinio klasterio „Vilties miestas“ infrastruktūros kompleksinė plėtra“ (toliau - Projektas) ir įsipareigoti skirti Klaipėdos miesto savivaldybės biudžeto lėšomis Projekto įgyvendinimui 88 235,29 Eur (aštuoniasdešimt aštuonis tūkstančius du šimtus trisdešimt penkis eurus 29 ct).

 Vadovaujantis Vietos savivaldos įstatymo 50 str. 3 dalimi investicijos į privatų turtą galimos tik užtikrinus savivaldybės funkcijų vykdymą. Tarybai pritarus sprendimo projektui tarp Projekto šalių, t. y. Mažesniųjų brolių ordino Lietuvos Šv. Kazimiero provincijos Klaipėdos Šv. Pranciškaus Asyžiečio vienuolyno ir Klaipėdos miesto savivaldybės administracijos bus pasirašoma sutartis dėl Kultūrų diasporos centro meno galerijos, kurios įrengimui bus naudojamos Savivaldybės biudžeto lėšos, naudojimo Savivaldybės funkcijoms vykdyti.

1. **Projekto rengimo priežastys ir kuo remiantis parengtas sprendimo projektas**

 Š. m. liepos 24 d. Mažesniųjų brolių ordino Lietuvos Šv. Kazimiero provincijos Klaipėdos Šv. Pranciškaus Asyžiečio vienuolynas kreipėsi raštu Nr.2019/07/24 /R1-4993 „Dėl partnerystės vykdant Mažesniųjų brolių ordino Lietuvos Šv. Kazimiero provincijos Klaipėdos Šv. Pranciškaus vienuolyno projekto „Kultūrų diasporos centro infrastruktūros kompleksinė plėtra (socialinio kultūrinio klasterio „Vilties miestas“ infrastruktūros kompleksinė plėtra“) į Klaipėdos miesto savivaldybės administraciją su pasiūlymu prisidėti prie Projekto įgyvendinimo ir tapti Projekto partneriu.

 Klausimas dėl tapimo Projekto partneriu ir finansinio prisidėjimo buvo pristatytas ir apsvarstytas š. m. rugpjūčio 1 d. Strateginio planavimo grupės posėdyje (Protokolas NrSTR3-11). Klausimui buvo pritarta vienbalsiai.

 2018 m. balandžio 9 d. tarp Vienuolyno ir VšĮ Centrinė projektų valdymo agentūra (toliau – CPVA) yra pasirašyta Projekto finansavimo administravimo sutartis Nr. 2018/2-2167 ir Projekto įgyvendinimui skirtos Europos Sąjungos (toliau – ES) struktūrinių fondų ir (arba) Lietuvos Respublikos valstybės biudžeto lėšos, kurių suma – 500 000,00 Eur. Vienuolynas įsipareigojo CPVA projekto veikloms įgyvendinti skirti projekto tinkamų finansuoti išlaidų –122 293,56 Eur. Tarybai pritarus sprendimo projektui – Klaipėdos miesto savivaldybės lėšų dalis būtų 88 235,29 Eur. Viso projekto išlaidų suma –710 528,85 Eur Planuojama projekto veiklų įgyvendinimo pabaiga – 2020 m. liepos 31d.

 Projektas atitinka šiuos strateginius dokumentus:

 – Klaipėdos miesto savivaldybės 2013-2020 metų strateginio plėtros plano, patvirtinto Klaipėdos miesto savivaldybės tarybos 2013 m. balandžio 26 d. sprendimu Nr.T2-79, I prioriteto „Sveika, sumani ir saugi bendruomenė“ 1.3 tikslo „Gerinti socialinių paslaugų kokybę, didinti jų įvairovę ir prieinamumą miesto gyventojams“ 1.3.1 uždavinį „Didinti bendrųjų socialinių paslaugų įvairovę ir aprėptį“ 1.3.1.1. priemonę „Įkurti socialinių paslaugų klasterį“.

 – Klaipėdos regiono 2014-2020 metų plėtros planą, patvirtintą 2015 m. spalio 16 d. Klaipėdos regiono plėtros tarybos sprendimu Nr.51/3S-21 1.2 tikslo „Pagerinti sąlygas regiono ekonominiam augimui ir integralumui“ 1.2.3. uždavinio „Pagerinti kultūros ir paveldo objektų būklę, juos pritaikyti kultūrinėms ir socialinėms reikmėms“ 1.2.3.2 priemonę „Modernizuoti savivaldybių kultūros infrastruktūrą“.

 – 2014–2020 metų Europos Sąjungos fondų investicijų veiksmų programos **7 prioriteto** „Kokybiško užimtumo ir dalyvavimo darbo rinkoje skatinimas“ **konkretų uždavinį 7.1.1**. „Padidinti ūkinės veiklos įvairovę ir pagerinti sąlygas investicijų pritraukimui, siekiant kurti naujas darbo vietas tikslinėse teritorijose (miestuose)“.

 – Projektas atitinka Kultūros objektų aktualizavimo programos nuostatas.

 **3. Kokių rezultatų laukiama**

 Projekto įgyvendinimo metu Klaipėdos vienuolyne planuojama atidaryti Kultūrų diasporos centro meno galeriją. Įrengtose patalpose planuojamos organizuoti parodos, konferencijos, paskaitos – diskusijos, seminarai, knygų pristatymai, kūrybos vakarai, poezijos festivaliai ir kt. kultūriniai renginiai. Planuojama eksponuoti vertingą meno kūrinių kolekciją, kuri vėliau galėtų būti perduota kaip turtas miestui. Įkurta meno erdvė taps miesto kultūrinio gyvenimo susitikimų vieta, kuri praturtins miesto bendruomenės kultūrinį gyvenimą, prisidės prie jo vystymosi bei pritrauks turistus ir miesto svečius.

**4. Sprendimo projekto metu gauti specialistų vertinimai**

 Sprendimo projektas derintas su Dokumentų valdymo specialistu, Teisės skyriaus specialistu, Investicijų ir ekonomikos, Finansų ir turto, Ugdymo ir kultūros departamento direktoriais, Savivaldybės administracijos direktoriaus pavaduotoju, vicemeru.

 **5. Išlaidų sąmatos, skaičiavimai, reikalingi pagrindimai ir paaiškinimai**

 **6. Lėšų poreikis sprendimo įgyvendinimui**

 Projekto tinkamų finansuoti išlaidų finansavimo šaltiniai:

 Viso projekto vertė – 710 528,85 Eur. Iš jų:

 ES fondų lėšos – 500 000, 00 Eur

 Pareiškėjo ir partnerio nuosavos lėšos – 210 528,85 Eur. Iš jų: Savivaldybės biudžeto lėšos – 88 235,29 Eur, Pareiškėjo (Vienuolyno) lėšos – 122 293,56 Eur.

 **7. Galimos teigiamos ar neigiamos sprendimo priėmimo pasekmės.**

 Neigiamų sprendimo priėmimo pasekmių nenumatoma.

Projektų skyriaus vedėja Elona Jurkevičienė